Bos primigenius

Ang Bos primigenius (Ingles: aurochs o urus) ang ninuno ng mga domestikong baka. Ito ay isang uring ekstintong malaking baka na nanirahan sa Europa, Asya at Hilagang Aprika. Ang mga ito ay nagpatuloy sa Europa hanggang sa huling naitalang aurochs na isang babae na namatay sa Kagubatan Jaktorów, Poland noong 1627. Noong Rebolusyong Neolitiko na nangyari sa simulang Holeseno, may hindi bababa sa dalawang mga pangyayaring domestikasyon ng mga aurochs. Ang isa ay nauugnay sa subespesyeng Indian na tumungo sa bakang Zebu at ang isa ang nauugnay sa subespesyeng Eurasyan na tumungo sa taurine na baka. Ang ibang mga espesye ng ligaw o wild na bovine na wild water buffalo, Gaur, at Banteng ay dinomestika rin. 
 Mga sanggunian 

Kategorya:Bovinae
Kategorya:Mga hayop na ekstinkt